
TOKO 1



			
Vakio Ny Baibolinao: Inona ny Baiboly?



			Ny Baiboly no tenin’Andriamanitra voasoratra. Mila mampivelatra fitoksiana amin’ny boky lehibe hatramin’izay ianao– dia ny Baiboly.

			fa fantatrareo voalohany indrindra fa ny famoahan-kevitry ny faminaniana ao amin’ ny Soratra Masina dia tsy efan’ ny fisainan’ ny olona fotsiny ihany; fa tsy nisy faminaniana avy tamin’ ny sitrapon’ ny olona tany aloha rehetra; fa avy tamin’ Andriamanitra no nitenenan’ ny olona araka izay nitondran’ ny Fanahy Masina azy.

			2 Petera 1:20, 21

			1. 	Ny Baiboly dia fanambarana ara-paminaniana.  

			Ny Baiboly dia mampiseho ny natioran’Andriamanitra amintsika olombelona.  Manazava ny niandohan’ny olombelona.  Manome antony ny fisiantsika ety an-tany.  

			Mampiseho ny hiafaran’ny zava-boahary rehetra.  Ambon’izany, Mampiseho ny drafitry ny famindram-pon’Andriamanitra hamonjena antsika.

			fa fantatrareo voalohany indrindra FA NY FAMOAHAN-KEVITRY NY FAMINANIANA AO AMIN’ NY SORATRA MASINA dia tsy efan’ ny fisainan’ ny olona fotsiny ihany; fa tsy nisy faminaniana avy tamin’ ny sitrapon’ ny olona tany aloha rehetra; fa avy tamin’ Andriamanitra no nitenenan’ ny olona araka izay nitondran’ ny Fanahy Masina azy.

			2 Petera 1:20, 21

			Rehefa nampitenenin’ Andriamanitra tamin’ ny razana fahiny ny mpaminany tamin’ ny andro samy hafa sy ny fanao samy hafa; 2 dia amin’ izao andro farany izao kosa no nampitenenany tamintsika ny Zanany, Izay voatendriny ho Mpandova ny zavatra rehetra; Izy no nahariany izao tontolo izao,

			Hebreo 1:1, 2

			2. 	Ny Baiboly no vaovao mahafaly ny amin’ny famonjena. 

			Ny filazantsara no vaovao mahafaly ny amin’ny herim-pamonjen’I Kristy ho antsika.  Ny Baiboly no boky tokana mampiseho antsika ny fomba hamonjena ny olona. Ny Baiboly no mirakitra ny Hafatr’Andriamanitra ny amin’ny famonjena mandrakizay ho an’izay rehetra mino an’I Kristy, ary fahaverezana mandrakizay ho an’izay manohitra ny filazantsara.

			Fa tsy menatra ny filazantsara aho; fa herin’ Andriamanitra ho famonjena izay rehetra mino izany, amin’ ny Jiosy aloha, dia vao amin’ ny jentilisa koa.

			Romana 1:16

			3. 	Ny Baiboly no fampitandreman’Andriamanitra ho antsika.    

			Ny Baiboly dia tsy adihevitra sy resaka teoria.  Fanambarana misy fahefana ny zava-misy marina izy.  Mahagaga ny fahamarinana voalaza ary tsy hiadian-kevitra.  Ny hery manodidina ny Baiboly dia vokatry ny fahamarinana feno fahefana sy tsy azo iadian-kevitra.

			Ary amin’ izany dia tokony hotandremantsika mafimafy kokoa izay efa rentsika, fandrao hindaosina hiala aminy isika. Fa raha mafy ny teny izay nampilazaina ny anjely, ka samy voavaly marina avokoa ny fahadisoana rehetra mbamin’ ny fahotana, HATAONTSIKA AHOANA NO FANDOSITRA, RAHA TSY MITANDRINA IZAO FAMONJENA LEHIBE IZAO ISIKA? dia ilay nampilazaina ny Tompo tamin’ ny voalohany, ary nohamafin’ izay nandre tamintsika kosa, sady Andriamanitra koa no niara-nanambara taminy tamin’ ny famantarana sy ny fahagagana ary tamin’ ny asa lehibe samy hafa sy ny fanomezana ny Fanahy Masina nozarazarainy araka ny sitrapony

			Hebreo 2:1-4

			4. 	Ny Baiboly dia feno teny misy aingam-panahy.

			Io no mahasamihafa ny Baiboly amin’ny oky hafa rehetra.  Ny Baiboly dia milaza fa manana aingam-panahy sy hery manosika avy amin’Andriamanitra.  Izany hoe, nosoratan’Andriamanitra tamin’ny tànan’olombelona izany.

			Izay soratra rehetra nomen’ ny tsindrimandrin’ Andriamanitra dia mahasoa koa ho fampianarana, ho fandresen-dahatra, ho fanitsiana izay diso, ho fitaizana amin’ ny fahamarinana,

			2 Timoty 3:16

			5. 	Ny Baiboly dia hafatra mivantana avy amin’Andriamanitra. 

			An’arivony no manolo-tena rehefa zarainan ny fahamarinana ao amin’ny baiboly.  Novain’ny tenin’Andriamanitra aho rehefa nihaona taminy.

			FA VELONA SY MAHERY NY TENIN’ ANDRIAMANITRA KA MARANITRA NOHO NY SABATRA ROA LELA, ka manindrona hatramin’ ny fampisarahana ny aina sy ny fanahy ary ny tonona sy ny tsoka, ka mahay mamantatra ny eritreritra sy ny fisainan’ ny fo.

			Hebreo 4:12

			6. 	Ny Baiboly no fahendren’Andriamanitra ho amin’ny fanambinana antsika.  

			Ny fomba hanambinan’Andriamanitra dia tsy amin’ny alalan’ny hevitra tsara na fahaizan’olona.  Fa amin’ny alalan’ny teniny.

			Aoka tsy hiala amin’ ny vavanao ity bokin’ ny lalàna ity, fa saintsaino andro aman-alina, hitandremanao hanao araka izay rehetra voasoratra eo; ary amin’ izany dia hahalavorary ny làlanao hianao sady hambinina.

			Josoa 1:8

			Anaka, tandremo ny teniko; Atongilano ny sofinao hihaino ny filazako. Aza avela hiala eo imasonao izy, Fa raketo ao am-ponao. Fa aina ho an’ ny mahazo azy izy Ary fahasalamana ho an’ ny nofony rehetra..

			Ohabolana 4:20-22

			7.	Ny Baiboly dia fanazavana ny fiandohan’ny famoronana, ny tany, ny masoandro, ny volana, ny kintana ary ny planeta.  

			TAMIN’ ny voalohany Andriamanitra nahary ny lanitra sy ny tany. Ary ny tany dia tsy nisy endrika sady foana; ary aizina no tambonin’ ny lalina. Ary ny Fanahin’ Andriamanitra nanomba tambonin’ ny rano. 

			Genesisy 1:1-2

			8.	Ny Baiboly dia manome fahamarinana ny amin’ny ho avy, ny lanitra, ny helo sy ny mandrakizay.    

			Ary nahita ny maty aho, na ny lehibe na ny kely, nitsangana teo anoloan’ ny seza fiandrianana; ary novelarina ny boky; ary nisy boky iray koa novelarina, dia ny bokin’ ny fiainana izany; ary ny maty dia notsaraina araka izay zavatra voasoratra teo anatin’ ny boky, araka ny asany. Ary ny ranomasina dia namoaka ny maty tao anatiny; ary ny fahafatesana sy ny fiainan-tsi-hita namoaka ny maty tao aminy; dia samy notsaraina araka ny asany izy. Ary ny fahafatesana sy ny fiainan-tsi-hita dia natsipy tany amin’ ny farihy afo. Izany no fahafatesana faharoa, dia ny farihy afo. Ary raha nisy tsy hita voasoratra teo anatin’ ny bokin’ ny fiainana, dia natsipy tany amin’ ny farihy afo izy..

			Apokalypsy 20:12-15

			9.	Ny Baiboly dia fanazavana ny amin’ny nfiandohan’ny olombelona.

			Ary vovo-tany no namoronan’ i Jehovah Andriamanitra ny olona, ary nofofoniny fofonaina mahavelona ny vavorony; dia tonga olombelona izy..

			Genesisy 2:7

			10.	Ny Baiboly no torohevitra mikasika ny fanambadiana. 

			Hianareo vehivavy, maneke ny vadinareo tahaka ny anekena ny Tompo. Fa ny lahy no lohan’ ny vavy, dia tahaka an’ i Kristy koa no Lohan’ ny fiangonana; ary Izy no mpamonjy ny tena. Fa tahaka ny aneken’ ny fiangonana an’ i Kristy no haneken’ ny vavy ny lahy koa amin’ ny zavatra rehetra. Hianareo lehilahy, tiava ny vadinareo, dia tahaka ny nitiavan’ i Kristy ny fiangonana ka nanolorany ny tenany hamonjy azy;

			Efesiana 5:22-25

			11.	Ny Baiboly no vaovao mahafaly mikasika an’i Jesosy Kristy.  

			Ry Teofilo, ilay boky voalohany dia nosoratako ny amin’ izay nataon’ i Jesosy sy nampianariny, 2 hatramin’ ny andro nampiakarana Azy, rehefa nodidiany tamin’ ny Fanahy Masina ny Apostoly izay nofidiny:

			Asan’ny Apostoly 1:1-2 

			Ary iraka avy tamin’ ny Fariseo ireo. Dia nanontany azy ireo ka nanao taminy hoe: Nahoana ary hianao no manao batisa raha tsy hianao no Kristy, na Elia, na Ilay Mpaminany?

			Jaona 1:24-25

			Koa soraty izay zavatra efa hitanao, na izay zavatra ankehitriny, na izay zavatra mbola ho avy rahatrizay;

			Apokalypsy 1:19

			12.	Ny Baiboly no boky lehibe indrindra nosoratana.  misy tantara, biografia, poema, ohabolana malaza, hira taloha, epistily, fitsipika, lalàna, fanoharana, ankamantatra, faminaniana, mahatonga azy ho boky mahagaga indrindra nosoratana. 

			 13.	Ny Baiboly dia mirakitra boky 66 samihafa. misy amin’ireo tena lava be ary misy kosa tena fohy.  

			14.	Ny Baiboly dia milaza ny fahotan’ny olombelona.   

			Ary araka ny nanaovany ny fahalalana marina an’ Andriamanitra ho tsy miendrika hotanany, dia araka izany kosa no nanoloran’ Andriamanitra azy ho amin’ ny fisainana tsy mahamendrika hanao izay zavatra tsy tokony hatao, ka dia feno ny tsi-fahamarinana rehetra, ny faharatsiana, ny fieremana, ny lolompo,- feno fialonana, vonoan-olona, fifandirana, fitaka, otri-po,- mpibitsibitsika, mpanendrikendrika, halan’ Andriamanitra, mpampahory, mpiavonavona, mpandoka tena, mpamoron-tsain-dratsy, tsy manoa ray sy reny, tsy manam-pahalalana, tsy mitana fanekena, tsy manam-pitiavana, tsy miantra; dia olona mahalala tsara ny fitsipika nomen’ Andriamanitra fa izay manao izany zavatra izany no miendrika ho faty, nefa tsy manao izany ihany izy, fa mankasitraka ny manao koa.

			Romana 1:28-32

			15.	Ny Baiboly dia bokin’ny fahendrena ety ambany masoandro.

			Izay efa teo ihany no ho tonga indray, ary izay efa natao ihany no mbola hatao indray fa tsy misy zava-baovao akory atỳ ambanin’ ny masoandro.

			Mpitoriteny 1:9

			Efa hitako ny zavatra rehetra izay atao atỳ ambanin’ ny masoandro; fa, indro, zava-poana sy misambo-drivotra foana izany rehetra izany.

			Mpitoriteny 1:14 

			Ary tsarovy ny Mpanao anao amin’ ny andro fahatanoranao, dieny tsy mbola tonga ny andro mahory, ary tsy mbola mihatra ny taona izay hanaovanao hoe; Tsy sitrako izao;

			Mpitoriteny 12:1

			16.	Ny Baiboly dia ampiasaina sady azon’ny firenena rehetra raisina.  

			Boky izay azon’ny foko, firenena sy firazanana rehetra raisina izany. Tsy zavatra natao ho an’ny vondron’olona iray na firenena iray ihany.  

			Dia noraisiko ilay boky kely teny an-tànan’ ny anjely ka nohaniko avokoa; ary raha mbola teo am-bavako izy, dia mamy tahaka ny tantely, kanjo nony voateliko, dia nangidy ny kiboko. Ary nisy nilaza tamiko hoe: Tsy maintsy maminany indray hianao ny amin’ ny olona maro sy ny firenena maro sy ny fiteny maro ary ny mpanjaka maro..

			Apokalypsy 10:10-11

			17.	Ny Baiboly dia nampiasaina sady nilaina foana nandritry taon-jato maro. 

			Ny lanitra sy ny tany ho levona, fa ny teniko tsy mba ho levona.

			Lioka 21:33

			18.	Ny Baiboly dia boky mahery vaika sy manova fiainana. 

			Ny Baiboly dia tsy ody, na hazo kely, na zavatra manao fahagagana ho azy.  Ary tsy milaza ny tenany hoi zany izy; milaza izy raha misy olona mandinika sy mampihatra ny fampianarany dia ahita fahagagana amin’ny fiainany ankehitriny sy ho avy izy.

			19.	Ny Baiboly dia niara-nosoratana nefa miaraka mitovy hevitra avokoa.   Nomena, kely tetsy kely teroa, ho an’olona maro nandritry ny valonjato taona (Isaia 28:9-11): nefa na dia Izany aza, dia miaraka tsara ny ao anatiny.

			Iza no hampianariny fahalalana? Ary iza no hampahafantariny fianarana? Zaza vao notazana va? Ny vao nitsaha-nono va? 10 Fa didy anampy didy, didy anampy didy; Fitsipika anampy fitsipika, fitsipika anampy fitsipika; Kely etỳ, ary kely erỳ; 11 Eny, amin’ ny molotra miambakambaka sy amin’ ny fiteny baiko no hitenenany amin’ ity firenena ity.

			Isaia 28:9-11

